ג'רמיין דופרי

ג'רמיין דופרי מולדין (באנגלית: Jermaine Dupri Mauldin ; נולד ב-23 בספטמבר 1972), הידוע גם תחת שמות הבמה ג'רמיין דופרי (Jermaine Dupri) וג'יי די (JD), הוא ראפר, מפיק וכותב שירים אמריקאי. דופרי זכה ב-2006 בפרס גראמי על הפקת וכתיבת מילות הלהיט שכתבו והפיקו הוא ומריה קארי, "We Belong Together". דופרי החל את הקריירה שלו בגיל 12 כרקדן עבור הרכב ההיפ הופ הודיני, כמו כן הוא הופיע בקליפ לשיר "Freaks Come Out At Night" של ההרכב. ב-1990 הפיק דופרי את האלבום "It Ain't Where Ya From...It's Where Ya At" של הראפרית Silk Tymes Leather. ב-1991 הקים דופרי את צמד הראפ קריס קרוס, אחרי שפגש את כריס קלי וכריס סמית' (חברי הצמד) בקניון מקומי. ב-1992 הוציא ההרכב לאור את אלבום הבכורה שלהם, "Totally Krossed Out", אשר הופק במלואו על ידי דופרי. האלבום הוכתר ארבע פעמים כאלבום פלטינה על ידי איגוד תעשיית ההקלטות האמריקאי. בשנת 1993 הקים דופרי את חברת התקליטים סו סו דאף רקורדינגס (הלייבל נכנס לשותפות עם חברות התקליטים סוני מיוזיק וקולומביה רקורדס). זמן קצר לאחר מכן, הוא גילה את להקת האר אנד בי Xscape בפסטיבל באטלנטה והחתים אותם בחברת התקליטים שלו. אלבום הבכורה של הלהקה הוכתר כאלבום פלטינה, גם באלבום זה דופרי היווה מרכיב מרכזי בהפקתו ובכתיבת המילים של שירי האלבום. באותה השנה דופרי פגש את הזמרת דה בראט, לאחר שהיא זכתה בפגישה עם קריס קרוס כפרס על הניצחון בתוכנית יו! אם-טי-וי ראפ. דופרי החתים אותה בחברת התקליטים שלו, וב-1994 יצא לאור אלבום הבכורה שלה, "Funkdafied", שהוכתר כאלבום פלטינה. בשנת 1996 התארח דופרי בשיר "Not Tonight" של ליל קים. ב-1998 התארח ג'רמיין דופרי בשיר "With Me Part I" של דסטיניז צ'יילד. ב-21 ביולי 1998 הוציא דופרי לאור את אלבום הבכורה שלו, "Life in 1472", שהגיע למקום ה-3 במצעד בילבורד 200. באלבום התארחו אומנים רבים, כמו: סנופ דוג, וורן ג'י, ג'יי זי, נאז, קרייזי בון, מריה קארי, טו שורט, אשר, ליל קים, DMX ואומנים נוספים. באותה השנה דופרי החתים את הראפר ליל באו וואו בסו סו דאף רקורדינגס. בשנת 2001 הוציא דופרי לאור את אלבומו השני, "Instructions". גם באלבום זה אירח אומנים רבים, כמו: קורופט, נייט דוג, לודאקריס, ג'אגד אדג', ג'אדקיס ואומנים נוספים. האלבום הצליח פחות מהאלבום הקודם, אך גם הוא נכנס למצעד בילבורד 200 כשהוא הגיע למקום 15 במצעד. ב-2002 פג תוקפו של החוזה עם קולומביה רקורדס, וב-2003 הוא חתם שותפות עם אריסטה רקורדס. ב-7 באוקטובר 2013 החל ג'רמיין דופרי להיות המנהל האישי של מריה קארי, במקום רנדי ג'קסון. דופרי עבד עם מאריה במספר אלבומים שלה, כמו: Merry Christmas II You ו-The Emancipation Of Mimi. לדופרי יש בת אחת, בשם שאניה מולדין (נולדה ב-1998), מהחברה שלו לשעבר פאם סוויט. בין השנים 2001 למרץ 2009 ג'רמיין יצא עם זמרת האר אנד בי ג'נט ג'קסון. דופרי הוא טבעוני ותומך בזכויות בעלי חיים, ואף שיתף פעולה עם ארגונים למען בעלי חיים בפעילויות לקידום תזונה טבעונית. מדיה וקבצים בנושא ג'רמיין דופרי בוויקישיתוף אתר האינטרנט הרשמי של ג'רמיין דופרי ג'רמיין דופרי, ברשת החברתית פייסבוק ג'רמיין דופרי, ברשת החברתית אקס (טוויטר) ג'רמיין דופרי, ברשת החברתית אינסטגרם ג'רמיין דופרי, סרטונים בערוץ היוטיוב ג'רמיין דופרי, במסד הנתונים הקולנועיים IMDb (באנגלית) ג'רמיין דופרי, באתר אפל מיוזיק (באנגלית) ג'רמיין דופרי, באתר ספוטיפיי ג'רמיין דופרי, באתר AllMusic (באנגלית) ג'רמיין דופרי, באתר MusicBrainz (באנגלית) ג'רמיין דופרי, באתר דיזר ג'רמיין דופרי, באתר Discogs (באנגלית) ג'רמיין דופרי, באתר Songkick (באנגלית) ג'רמיין דופרי, באתר Genius ג'רמיין דופרי, באתר בילבורד (באנגלית) ג'רמיין דופרי, באתר טיידל (באנגלית) עמוד היוטיוב של דופרי דף הטוויטר של דופרי Jermaine Dupri Presents Life in 1472 Review Music Reviews and News Jermaine Dupri : Black Entrepreneurs, Black CEO, Black Executive, Black Billionaires, Entrepreneur Profile Rock on the Net East Vs. West: Biggie & Puffy Break Their Silence Mariah Carey Hires Jermaine Dupri as Manager Jermaine Dupri And Breaking Up With Janet Jackson Hip-Hop Legend Jermaine Dupri Wants You to ‘Feel the Beets’ and Go Vegan, PETA, August 23, 2018 Gold & Platinum: Jermaine Dupri America. Gold and Platinum Search (Jermaine Dupri)